ddrg/super_eurlex huggingface dataset:
DA Den Europæiske Unions Tidende C 161/5

Høringskonsulentens endelige rapport i sag COMP/M.4781 — Norddeutsche Affinerie/Cumerio

(I henhold til artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2008/C 161/06)

Den 30. juli 2007 modtog Kommissionen i overensstemmelse med artikel 4 i Rådets forordning nr. 139/2004 (»fusionsforordningen«) en anmeldelse af en planlagt fusion, hvorefter Norddeutsche Affinerie AG (»NA«, Tyskland) ved et offentligt overtagelsestilbud, der var bekendtgjort den 27. juni 2007, ville erhverve kontrol med hele Cumerio SA (»Cumerio«, Spanien), jf. fusionsforordningens artikel 3, stk. 1, litra b).

Efter en indledende undersøgelse af anmeldelsen konkluderede Kommissionen, at den påtænkte transaktion indebar NA's fulde overtagelse af Cumerio ved et offentligt overtagelsestilbud for alle aktier, optioner og warrants i omløb og derfor var en fusion efter fusionsforordningens artikel 3, stk. 1, litra b).

Den 28. august 2007 fremsatte parterne et tilbud om tilsagn for at imødegå eventuelle væsentlige betænkeligheder fra Kommissionens side i fase I.

Efter at have undersøgt anmeldelsen og foretaget en markedstest af tilbuddet om tilsagn og på grundlag af de oplysninger, der var til rådighed i fase I, fandt Kommissionen ikke, at dens betænkeligheder var opklaret, og den 18. september 2007 besluttede den at indlede proceduren efter fusionsforordningens artikel 6, stk. 1, litra c).

NA bad ikke om aktindsigt i sagens hoveddokumenter i overensstemmelse med reglerne for bedste praksis i fusionssager.

Efter at Kommissionens tjenestegrene havde udført en grundig markedsundersøgelse, blev det konkluderet, at den påtænkte transaktion ikke i alvorlig grad ville hæmme den reelle konkurrence på fællesmarkedet eller en væsentlig del heraf, og at den derfor var forenelig med fællesmarkedet og EØS-aftalen. Der blev derfor ikke fremsendt klagepunktsmeddelelse til den anmeldende part.

Der er hverken indkommet spørgsmål eller bemærkninger fra de berørte parter eller fra tredjepart. Sagen giver ikke anledning til særlige bemærkninger med hensyn til retten til at blive hørt.
1.

Det Rådgivende Udvalg er enigt med Kommissionen i, at den endelige tvangsbøde bør fastsættes til 1,5 mio. EUR for hver dag, de pålagte påbud ikke er efterkommet, hvilket ligger inden for rammerne af den grænse, der blev fastsat i beslutningen efter artikel 24, stk. 1 (maksimalt 2 mio. EUR om dagen) og resulterer i et samlet beløb på 280,5 mio. EUR.
1.

Det Rådgivende Udvalg er på grundlag af den tilsynsførendes rapporter og Kommissionens analyser enigt i, at alt det materiale (1), Microsoft har fremlagt til midnat den 15. december 2005, ikke udgør en fuldstændig og nøjagtig teknisk dokumentation, og at Microsoft følgelig ikke har efterkommet påbuddene i artikel 5, litra a) og c), i beslutningen af 24. marts 2004.
2.

Det rådgivende udvalg er enigt med Kommissionen i, at bøderne forhøjes for at sikre en tilstrækkelig afskrækkende virkning.
6.

Det Rådgivende Udvalg er enigt med Kommissionens konklusion om, at den fusionerede enhed muligvis kan få prisen til at stige eller kvaliteten til at falde/forsinke adgangen til databaser med digitale navigationskort for nogle af konkurrenterne på markedet for bærbart navigationsudstyr og navigationssoftware.
DA Den Europæiske Unions Tidende C 237/7

Høringskonsulentens endelige rapport i sag COMP/M.4854 — TomTom/Tele Atlas

(I henhold til artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2008/C 237/11)

Den 22. oktober 2007 modtog Kommissionen i overensstemmelse med artikel 4, og efter en henvisning i henhold til artikel 4, stk. 5, i Rådets forordning (EF) nr. 139/2004 (1) anmeldelse af en planlagt fusion, hvorved TomTom NV (»TomTom«) gennem et offentligt overtagelsestilbud erhverver kontrol som omhandlet i Rådets forordnings artikel 3, stk. 1, litra b), over hele Tele Atlas NV (»Tele Atlas«).

Efter at have undersøgt anmeldelsen konkluderede Kommissionen den 28. november 2007, at den anmeldte fusion faldt ind under fusionsforordningen, og at der var alvorlig tvivl om, hvorvidt den var forenelig med fællesmarkedet og EØS-aftalen. Kommissionen indledte derfor proceduren efter fusionsforordningens artikel 6, stk. 1, litra c).

Den anmeldende part fik den 3. og 12. december 2007 indsigt i centrale akter i sagen i overensstemmelse med afsnit 45 i de interne retningslinjer for behandling af EU-fusionssager, som Generaldirektoratet for Konkurrence har opstillet.

Kommissionen sendte en klagepunktsmeddelelse til TomTom den 29. februar 2008. Tele Atlas modtog også en kopi af klagepunktsmeddelelsen. TomTom fik aktindsigt efter udstedelse af klagepunktsmeddelelsen. TomTom og Tele Atlas indsendte en fælles besvarelse den 17. marts 2008. Parterne anmodede ikke om en formel mundtlig høring.

Jeg efterkom anmodninger fra otte virksomheder, der ønskede at blive hørt som interesserede tredjeparter, jf. artikel 18, stk. 4, i fusionsforordningen og artikel 11, litra c), i Kommissionens forordning (EF) nr. 802/2004. TomTom fik aktindsigt i ikke-fortrolige udgaver af de skriftlige bemærkninger, der blev indsendt af fire tredjeparter.

Som følge af den tilbundsgående undersøgelse konkluderede Kommissionen, at den påtænkte fusion ikke hæmmer den effektive konkurrence betydeligt inden for fællesmarkedet eller en væsentlig del heraf.

På baggrund af ovenstående mener jeg, at alle parters ret til at blive hørt i denne sag er overholdt.

Bruxelles, den 6. maj 2008. Karen WILLIAMS

(1) EUT L 24 af 29.1.2004, s. 1.
4.

Det Rådgivende Udvalg er enigt med Kommissionen i, at princippet »ne bis in idem« ikke er til hinder for vedtagelsen af den foreliggende beslutning.
38.

For at sikre en effektiv gennemførelse af forslaget mener den tilsynsførende, at der er behov for en klar og omfattende oversigt over hele CRS-problematikken under hensyn til CRS-nettets kompleksitet og betingelserne for tredjeparters adgang til personoplysninger, der er behandlet i CRS.
DA Den Europæiske Unions Tidende C 219/17

Høringskonsulentens endelige rapport i sag COMP/M.4734 — Ineos/Kerling

(Udarbejdet i henhold til artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2008/C 219/14)

Den 19. juli 2007 modtog Kommissionen i henhold til artikel 4 i Rådets forordning (EF) nr. 139/2004 (»fusionsforordningen«) en anmeldelse af en planlagt fusion, hvorved virksomheden INEOS Group Limited (Det Forenede Kongerige, »UK«), der tilhører INEOS Group (under ét »Ineos«), gennem køb af kapitalandele erhverver kontrol, jf. artikel 3, stk. 1, litra b), i fusionsforordningen, over hele Kerling ASA (»Kerling«, Norge), der hører under Norsk Hydro Group.

Efter en gennemgang af anmeldelsen konkluderede Kommissionen, at den anmeldte fusion faldt ind under fusionsforordningen, og at der var alvorlig tvivl om, hvorvidt den er var forenelig med fællesmarkedet og EØS-aftalen. Den 7. september 2007 indledte Kommissionen derfor proceduren efter fusionsforordningens artikel 6, stk. 1, litra c).

Som svar på parternes anmodning om aktindsigt svarede Kommissionens tjenestegrene, at der efter deres opfattelse ikke var nogen centrale dokumenter i sagen.

Efter en detaljeret markedsundersøgelse konkluderede Kommissionens tjenestegrene, at den planlagte fusion ikke i væsentlig grad ville hæmme den effektive konkurrence på fællesmarkedet og derfor var forenelig med fællesmarkedet og EØS-aftalen. Der blev derfor ikke sendt nogen klagepunktsmeddelelse til parterne.

Jeg har ikke modtaget forespørgsler eller anmodninger fra parterne eller eventuelle tredjeparter. Sagen giver ikke anledning til nogen særlige bemærkninger for så vidt angår retten til at blive hørt.
2.

Flertallet af Det Rådgivende Udvalgs medlemmer er enige i Kommissionens konklusioner om, at Tomra indtog en dominerende stilling på markedet for returautomater i de pågældende fem lande. Et mindretal afholder sig fra at udtale sig.
b)

Det Rådgivende Udvalg er enigt i den analyse og de elementer, der danner grundlag for Kommissionens konklusion om, at definitionen af det geografiske marked for s-PVC mindst svarer til det nordlige Vesteuropa.
4.

a) Flertallet af Det Rådgivende Udvalgs medlemmer er enige med Kommissionen i, at der ikke foreligger skærpende omstændigheder. Et mindretal afholder sig fra at udtale sig. b) Flertallet af Det Rådgivende Udvalgs medlemmer er enige med Kommissionen i, at der ikke foreligger formildende omstændigheder. Et mindretal afholder sig fra at udtale sig.
2.

Repræsentanten for EFTA-landene er enig i Kommissionens konklusioner om, at Tomra indtog en dominerende stilling på markedet for returautomater i de pågældende fem lande.
DA Den Europæiske Unions Tidende C 212/4

Høringskonsulentens endelige rapport i sag COMP/M.4726 — Thomson Corporation/Reuters Group

(I henhold til artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2008/C 212/03)

Den 3. september 2007 modtog Kommissionen i overensstemmelse med artikel 4 i Rådets forordning (EF) nr. 139/2004 anmeldelse af en planlagt fusion, hvorved Woodbridge Company Limited (Woodbridge), som er holdingselskab for Thomson Corporation (Thomson) Canada, erhverver enekontrol over Reuters Group plc (Reuters), Det Forenede Kongerige, ved en ordning, der indebærer en dobbelt børsnoteret selskabsstruktur (dual-listed company structure), jf. Rådets forordnings artikel 3, stk. 1, litra b).

Efter at have gennemgået anmeldelsen konkluderede Kommissionen den 8. oktober 2007, at den anmeldte fusion faldt ind under fusionsforordningens anvendelsesområde, og at der var alvorlig tvivl om, hvorvidt fusionen var forenelig med fællesmarkedet og EØS-aftalen. Derfor indledte Kommissionen proceduren efter fusionsforordningens artikel 6, stk. 1, litra c).

Thomson & Reuters fik i overensstemmelse med bedste praksis i fusionssager aktindsigt i sagens hoveddokumenter i form af et udvalg af ikke-fortrolige udgaver af tredjeparters svar på anmodninger om oplysninger i fase I. De blev givet til de anmeldende parter den 12. november 2007.

Den 6. december 2007 afgav Thomson & Reuters de første tilsagn, og efter at Kommissionen havde gennemført en markedsundersøgelse, afgav de den 21. december 2007 de endelige tilsagn, som skulle gøre fusionen forenelig med fællesmarkedet.

Kommissionen konkluderede, at med tilsagnene fra Thomson & Reuters var den alvorlige tvivl om, hvorvidt den anmeldte fusion var forenelig med fællesmarkedet, fjernet. Derfor blev der ikke sendt nogen klagepunktsmeddelelse til den anmeldende part, og fusionen erklæres for forenelig med fællesmarkedet og med EØS-aftalens funktion i henhold til artikel 8, stk. 2, og artikel 10, stk. 2, i fusionsforordningen og artikel 57 i EØS-aftalen.

Der er hverken indkommet spørgsmål eller bemærkninger fra de berørte parter eller fra tredjepart. Sagen giver ikke anledning til særlige bemærkninger med hensyn til retten til at blive hørt.
4.

Det Rådgivende Udvalg er enigt med Kommissionen i, at det relevante geografiske marked for produkterne under punkt 2 fra »a)« til »e)« og under punkt 3 fra »f)« til »m)« mindst dækker EØS, og at det formodentligt vil kunne dække hele verden.
30.

Med hensyn til matchingprocessen fastsætter forslaget heller ikke, hvilken procentsats for forkerte afvisninger der skal anvendes ved grænsen, og hvordan børn, der klart er blevet afvist på et forkert grundlag, skal behandles. Denne mangel på ensartede satser kan føre til forskellig behandling af EU-borgeres biometriske oplysninger afhængigt af, hvilken grænse personen vælger for sin indrejse til Schengenområdet, og kan således resultere i manglende ligebehandling af EU-borgere i henseende til de biometriske systemers residualrisiko. Da processen er en en-til-en-kontrol, anerkender den tilsynsførende, at procentsatsen for forkerte afvisninger vil være lavere end den, der anvendes i forbindelse med en identifikationsproces, hvorfor der vil være færre tilfælde at behandle. Der skal dog også fastsættes tilbagefaldsprocedurer for disse personer på en harmoniseret og tilfredsstillende måde.
—

en udenlandsk statsborger, der personligt dækker sine opholdsudgifter i Schweiz, skal fremlægge bevis for, at vedkommende råder over ca. 100 CHF pr. dag. En studerende, der kan legitimere sig ved hjælp af et gyldigt studiekort, skal råde over ca. 30 CHF pr. dag
1.

Flertallet af medlemmerne af Det Rådgivende Udvalg er enigt med Kommissionen i, at de relevante produktmarkeder er: a) forvaltning af ophavsrettigheder for rettighedshavere b) forvaltning af ophavsrettigheder for andre forvaltningsselskaber c) licensering af fremførelsesrettigheder til satellit-, kabel- og internettransmission til erhvervsbrugere. Et mindretal afholder sig fra at udtale sig.
31.

Den tilsynsførende fremsætter følgende henstilling for at forbedre teksten med hensyn til information af registrerede: den måde, hvorpå registrerede informeres om, at de har særlige rettigheder, afhænger af formatet for bødetilkendegivelsen. Det er derfor vigtigt, at artikel 5 omfatter alle de oplysninger, der er relevante for den registrerede, på et sprog, som vedkommende forstår. Der er foreslået en mulig affattelse i punkt 22 i udtalelsen.
27.

Denne tilføjelse vedrører telefonnumre, oplysninger i køretøjsregistre, data i relation til telefon- og e-mail-trafik, dna-oplysninger og fotografier, alle i forbindelse med personer, der er genstand for en strafferetlig efterforskning eller retsforfølgning for visse former for kriminalitet. Den tilsynsførende forstår, at det er nødvendigt at behandle sådanne oplysninger, men rejser en række specifikke punkter, der kræver afklaring. a) Begrebet dna-oplysninger er ikke klart. Det er afgørende, at begrebet dna-oplysninger defineres klart, og at der sondres mellem dna-profiler og dna-oplysninger, der kan give oplysninger om en persons genetiske kendetegn og/eller helbred. Den tilsynsførende mener, at behandlingen i Eurojustregi kan begrænses til dna-profiler (16). b) Hvad angår data i relation til telefon- og e-mail-trafik er det ikke helt klart, hvilke data der er omfattet, og hvilke der ikke er det. Især hvad angår e-mail er forskellen mellem trafikdata og indholdsdata ikke indlysende. Dette problem er blevet anerkendt i forbindelse med direktiv 2006/24/EF om lagring af data (17) og under drøftelsen om gennemførelsen af dette direktiv. Direktivets artikel 5, stk. 2, lyder således: »Data, der afslører indholdet af kommunikationen, kan ikke lagres i medfør af dette direktiv«. Den tilsynsførende anbefaler, at der tilføjes en tilsvarende præcisering i artikel 15 i Rådets afgørelse. c) Fotografier kan afsløre følsomme oplysninger om den mistænkte selv, men også om andre såsom vidner eller ofre som omhandlet i artikel 15, stk. 2. Den tilsynsførende finder, at det bør sikres, at behandlingen af fotografier underkastes proceduremæssige garantier, der svarer til dem i artikel 15, stk. 4. Artikel 15 bør ændres i så henseende.
3.

Forud for vedtagelsen af udtalelsen om sundhedsstatistikker blev der på et møde mellem EDPS og repræsentanter for Eurostat draget den konklusion, at »de behandlinger, som Eurostat foretager i forbindelse med individuelle oplysninger til statistiske formål, bør tages op til en fælles fornyet vurdering, og denne kunne føre til, at det er nødvendigt med en forudgående kontrol«. Det blev også besluttet, at »denne fælles fornyede vurdering bør bestå af en analyse af det minimum af oplysninger, der er nødvendigt for hver behandling, og en analyse af de behandlinger, der er gennemført i Eurostat«. Begge elementer blev nævnt i konklusionen i udtalelsen om sundhedsstatistikker. EDPS arbejder i øjeblikket sammen med Eurostats tjenestegrene for at foretage denne fælles fornyede vurdering (2).
23.

EDPS er dybt bekymret over, at valget af artikel 4 i IDABC-afgørelsen som retsgrundlag for IMI-beslutningen ikke består retssikkerhedsprøven som skitseret ovenfor. EDPS nævner i det følgende en række elementer, der kan rejse tvivl om, hvorvidt IMI-beslutningens retsgrundlag er det rette: — Rammen, dvs. EF-traktatens afsnit XV om transeuropæiske net. Inden for denne ramme kan Det Europæiske Fællesskab bidrage til oprettelsen af disse net, for at EU-borgerne kan nyde godt af bedre, sikrere og billigere transport, telekommunikation og energi (6). Det er usikkert, om det også er meningen, at denne ramme skal kunne omfatte net mellem offentlige myndigheder, der er nødvendige for gennemførelsen af retsakter som IMI-beslutningen. — Foranstaltningerne i EF-traktatens afsnit XV (artikel 155). Som allerede nævnt, er der tale om i) retningslinjer, ii) enhver form for aktion, som måtte være nødvendig for at sikre nettenes interoperabilitet, navnlig inden for harmonisering af tekniske standarder, og iii) støtte til projekter. Selv om artiklen ikke er helt klar — »enhver form for aktion« kan betyde hvad som helst — tyder listen over mulige foranstaltninger på, at målene i afsnit XV fortrinsvis skal nås ved hjælp af ikke-lovgivningsmæssige foranstaltninger. EDPS understreger, at udtrykket »enhver form for aktion« i denne kontekst især henviser til teknisk standardisering. — Artikel 4 i IDABC-afgørelsen tager sigte på gennemførelse af projekter af fælles interesse som specificeret i det rullende arbejdsprogram. Oprettelsen og finansieringen af IMI-systemet er baseret på dette arbejdsprogram. EDPS er imidlertid ikke overbevist om, at artikel 4 kan bruges som retsgrundlag for databeskyttelsesregler, der er bindende for IMI-aktørerne og giver borgerne subjektive rettigheder. — Artikel 6 og 7 i IDABC-afgørelsen — der omtales i artikel 4 — indeholder principperne for gennemførelse af projekter af fælles interesse. Disse principper vedrører deltagelse, procedure og teknisk standardisering samt projekternes økonomiske holdbarhed og gennemførlighed. De har intet at gøre med databeskyttelsesprincipper eller med andre lignende offentligretlige principper. — Proceduren i IDABC-afgørelsen: ifølge betragtning 30 i afgørelsen bør gennemførelsesforanstaltningerne vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (7). Dette indebærer en udvalgsprocedure med deltagelse af medlemsstaternes repræsentanter. IMI-beslutningens betragtninger henviser ikke til noget sådant udvalg. Så vidt vi ved, har et sådant udvalg ikke været involveret. — Et andet specifikt punkt er, at IMI-beslutningen er rettet til medlemsstaterne. Den kan derfor ikke vedrøre behandling af personoplysninger internt i Kommissionen, heller ikke selv om der i beslutningen henvises til forordning (EF) nr. 45/2001, og selv om Kommissionen i artikel 6 nævnes som IMI-aktør.
5.

Bud skal indeholde de data og oplysninger, som er specificeret i artikel 32 til 35 i gennemførelsesbestemmelserne til lov nr. 238/2004 om olie, der er godkendt ved regeringsbeslutning nr. 2075/2004. Interesserede juridiske personer kan i forbindelse med udarbejdelsen af deres bud få adgang til de data og geologiske oplysninger, som stilles til rådighed af det nationale agentur for mineralressourcer i overensstemmelse med artikel 24, stk. 3, litra c)-g), i gennemførelsesbestemmelserne til lov nr. 238/2004 om olie, der er godkendt ved regeringsbeslutning nr. 2075/2004. Adgang til data og geologiske oplysninger fås ved skriftlig henvendelse til formanden for det nationale agentur for mineralressourcer efter underskrivelse af en fortrolighedsaftale og efter betaling af et gebyr for anskaffelsen af datasættet og et gebyr for rådgivning og udnyttelse af de oplysninger, der tilhører den nationale fond for geologiske data.
DA Den Europæiske Unions Tidende C 251/10

Høringskonsulentens endelige rapport i sag COMP/38.629 — Kloroprengummi

(Efter artikel 15 og 16 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

(2008/C 251/06)

Beslutningsudkastet i ovennævnte sag giver anledning til følgende bemærkninger.

Kontrolundersøgelsen i denne sag blev iværksat, efter at Bayer AG den 18. december 2002 anmodede om bødefritagelse på grundlag af Kommissionens meddelelse om bødefritagelse eller bødenedsættelse i kartelsager (1). Den 27. januar 2003 indrømmede Kommissionen Bayer AG betinget bødefritagelse i overensstemmelse med pkt. 8, litra a), i ovennævnte meddelelse.

Den 27. marts og 9. juli 2003 gennemførte Kommissionen uanmeldte kontrolbesøg hos henholdsvis Dow Deutschland Inc. og Denka Chemicals GmbH.

Herefter indsendte virksomhederne Tosoh, DuPont Dow Elastomers (DDE), Syndial og Polimeri anmodninger om bødefritagelse på grundlag af meddelelsen om bødefritagelse eller bødenedsættelse.

Den 13. marts 2007 fremsendte Kommissionen en klagepunktsmeddelelse til 12 retlige enheder, der tilhører følgende 6 koncerner: Bayer AG, DuPont (E.I. DuPont de Nemours and Company, DuPont Performance Elastomers LLC og DuPont Performance Elastomers SA), Dow Chemical Company, Denka (Denki Kagaku Kogyo KK og Denka Chemicals GmbH), Eni (Eni SpA, Syndial SpA og Polimeri Europa SpA) og Tosoh (Tosoh Corporation og Tosoh Europe BV).

Ifølge klagepunktsmeddelelsen havde adressaterne deltaget i en enkelt og vedvarende overtrædelse fra mindst 13. maj 1993 til mindst 13. maj 2002. Kartelaftalen omfattede opdeling af marked og kunder, prisaftaler og udveksling af følsomme oplysninger.

Klagepunktsmeddelelsens adressater fik indrømmet aktindsigt i form af en dvd. Endvidere blev de mundtlige erklæringer og dokumenter, som Kommissionen havde modtaget i overensstemmelse med meddelelsen om bødenedsættelse og bødefritagelse, stillet til rådighed i Kommissionen.

Parterne fik i første omgang en frist på 6 uger fra modtagelsen af dvd'en til at besvare klagepunktsmeddelelsen. Efter anmodning herom fik alle parter forlænget denne frist med ca. to uger. Ingen af parterne anmodede om en yderligere forlængelse af fristen, og alle parter svarede rettidigt.

Der blev afholdt en mundtlig høring den 21. juni 2007. Alle sagens parter var repræsenteret ved høringen.

Efter at parterne havde fremført deres skriftlige og mundtlige erklæringer, blev klagepunkterne mod Syndial frafaldet, hovedsagelig som følge af, at Polimeri, der er Syndials økonomiske efterfølger, anses for at være ansvarlig for sidstnævntes deltagelse i kartellet.

Efter min opfattelse indeholder udkastet til Kommissionens beslutning kun klagepunkter, som parterne har haft lejlighed til at udtale sig om.

Jeg mener derfor, at alle parters ret til at blive hørt er blevet overholdt i denne sag.

Bruxelles, den 3. december 2007. Karen WILLIAMS

(1) EFT C 45 af 19.2.2002, s. 3.
3.

Det Rådgivende Udvalg er enigt med Kommissionen i at forhøje grundbeløbet for at sikre en tilstrækkelig afskrækkende virkning.
36.

Artikel 6, litra c), og artikel 8 omhandler indsamling af statistiske elementer, der er et vigtigt element ikke kun for at vurdere effektiviteten af systemet for udveksling af oplysninger, men også for tilsyn med, om databeskyttelsesgarantierne overholdes. På denne baggrund anbefaler den tilsynsførende, at de statistiske elementer, der skal indsamles i overensstemmelse med andre retlige instrumenter vedrørende udveksling af personoplysninger (12) defineres nærmere under hensyn til behovet for at sikre tilsyn med databeskyttelse. Statistiske oplysninger kan f.eks. udtrykkeligt omfatte elementer såsom antallet af anmodninger om adgang til eller rettelser af personoplysninger, længden og fuldstændigheden af opdateringsprocessen, krav vedrørende personer, der har adgang til disse oplysninger samt sager om sikkerhedsbrud. Desuden bør statistiske oplysninger og rapporter på grundlag af dem være fuldt tilgængelige for kompetente databeskyttelsesmyndigheder.